OzLabs/hebrew-wiki-articles huggingface dataset:
דילי קין

לואיז מרים "דילי" קין (באנגלית: Louise Miriam "Dillie" Keane; נולדה ב -23 מאי 1952) היא שחקנית, זמרת וקומיקאית בריטית.

קין הייתה מועמדת לפרס אוליבייה.

קין ידועה כחלק משלוש משתתפות הקברט הקומי איידה המופלאה (Fascinating Aïda), מאז שהוקם בשנת 1983.

== קורות חיים ==
=== ילדותה ===

קין נולדה בעיר פורטסמות' שבממלכה המאוחדת בשנת 1952. קין היא בתו של פרנק קין (Frank Keane), רופא ממחוז מאיו, ושל מרים סלאטרי (Miriam Slattery) שנולדה בעיר טרלי, במחוז קרי שבאירלנד.

קין גדלה בעיר פורטסמות' כקתולית. קין התחנכה בבית הספר וולינגהאם (בית הספר הלב הקדוש) (Woldingham School (or Sacred Heart)). בהיותה בבית הספר היא שרה במקהלת בית הספר, והשתתפה כשניגנה בגיטרה בהקלטת האלבום "מיסה עממית" ("Folk Mass") שהוקלט על ידי כמה מתלמידות בית הספר באולפני אבי רוד (Abbey Road) בשנת 1967.

בגיל שמונה-עשרה הושעתה מבית הספר, כי נסעה לראות את הסרט סטיריקון בלונדון, עם נערים מבית הספר וורת' (Worth School). לאחר שסיימה את בחינות הבגרות (A-levels), ועברה ללמוד מוזיקה בטריניטי קולג ' בדבלין שבאירלנד, אולם עזבה את הלימודים אחרי שלוש שנים (אורך הלימודים הוא ארבע שנים), ועברה ללמוד משחק במשך שלוש שנים באקדמיה למוסיקה ואמנות דרמטית בלונדון.

== קריירה ==
=== קרירה תיאטרלית ו"איידה המופלאה" ===

קין הייתה מועמדת לפרס פרייה (פרס הקומדיה הטובה ביותר) בפסטיבל אדינבורו בשנת 1990 על מופע היחיד שלה "שוב רווקה" (Single Again).

בשנת 1995, הייתה מועמדת לפרס הבידור על שם לורנס אוליביה עם המופע "איידה המופלאה" (Fascinating Aïda).

בין השנים 1999–2001 הופיע במופע היחיד "שוב איתך" (Back With You), בבריטניה ובגרמניה, וזכתה בפרס הקומדיה הטובה ביותר בפסטיבל הקומדיה של מורס (Moers Comedy Festival) בשנת 2001.

=== כתיבה ===

קין כתבה טור בעיתון "מייל און סנדיי" (Mail on Sunday) בין השנים 1993 - 1995, וכן פרסמה שני ספרים הקשורים לאיידה המופלאה: ספר השירים של איידה המופלאה (The Joy of Sequins—The Fascinating Aïda Songbook) בשנת 1995, ו"מי מופלאה?" (?Fascinating Who) בשנת 1985.

== פוליטיקה ==

בשנת 2017 התמודדה קין מטעם המפלגה הליברל-דמוקרטית למועצת מחוז אוקספורדשייר.

== חיים אישיים ==

קין גרה באוקספורדשייר עם בן זוגה. היא נוסעת למען עבודתה, ונהנית במיוחד לעבוד באירלנד, מולדת הוריה.

== תוארי כבוד ==

בשנת 2009 קיבלה קין דוקטור לשם כבוד בכתיבה מטעם אוניברסיטת פורטסמות'.

== קישורים חיצוניים ==

* [https://www.fascinatingaida.co.uk/ האתר הרשמי] של להקת "אידה המופלאה"
* 
* [https://www.habama.co.il/Pages/Description.aspx?Subj=1&Area=1&ArticleID=383 איידה המופלאה] באתר "הבמה"

== הערות שוליים ==

קין
קין
קין
קין
קין
קין
קין
קטגוריה:בריטיות שנולדו ב-1952
קטגוריה:בריטים שנולדו ב-1952
Drip Too Hard

Drip Too Hard הוא סינגל של הראפרים האמריקאים ליל בייבי וגאנה. השיר יצא לאור ב-12 בספטמבר 2018, על ידי חברות התקליטים YSL רקורדס, קוואליטי קונטרול מיוזיק, מוטאון וקפיטול רקורדס, כסינגל המוביל מתוך המיקסטייפ המשותף שלהם, Drip Harder.<ref></ref> השיר הגיע בשיאו למקום הרביעי במצעד הבילבורד הוט 100, והפך לשיר של גאנה שהגיע למיקום הגבוה ביותר ולשיר של ליל בייבי שהגיע למיקום השלישי בטיבו במצעד.<ref></ref><ref></ref> השיר הועמד לפרס גראמי לביצוע הראפ/שירה הטוב ביותר בטקס פרסי גראמי ה-62.<ref></ref>

==הפקה==
השיר הופק על ידי המפיק האמריקאי טורבו , שאף שימש כמפיק בפועל של המיקסטייפ המשותף של הצמד, Drip Harder.<ref></ref> הוא מכיל דגימה של גיטרה שזכויותיה שייכות לנחלת הכלל מאת המפיק הישראלי J.Viewz.<ref></ref>

== וידאו קליפ ==
הווידאו קליפ לשיר יצא לאור ב-5 באוקטובר 2018. הקליפ בוים על ידי ספייק ג'ורדן.<ref></ref>

==מיקומי שיא==

==נתוני מכירות==
{| class="wikitable sortable"
!מקום
!תארים
!מכירות
|-
! קנדה (Music Canada)
| פלטינה ×4
| 320,000
|-
! בריטניה (BPI)
| זהב
| 400,000
|-
! ארצות הברית (RIAA)
| פלטינה ×9
| 9,000,000
|}

==קישורים חיצוניים==

==הערות שוליים==

קטגוריה:שירי 2018
קטגוריה:סינגלים מ-2018
קטגוריה:שירי ליל בייבי
קטגוריה:שירי גאנה
קטגוריה:שירים באנגלית
קטגוריה:שירי מוזיקת טראפ
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת מוטאון
קטגוריה:סינגלים בהוצאת קפיטול רקורדס
היה היה פה ים

היה היה פה ים היא סדרת רשת תיעודית של כאן תאגיד השידור בבימויה של עדי לביא, ומצולמת ב-360 מעלות. הסדרה עוקבת אחר יחסי הגומלין בין האדם לים המלח, אשר נמצא בתהליך גסיסה מואצת. הסדרת בת שלושה פרקים וסוקרת את השלכות ההרסניות של האסון האקולוגי, והשפעתו על החיים דרך סיפוריהן של שלוש דמויות החיות למרגלות ים המלח.

הסדרה הייתה מועמדת לתחרות רשמית בפסטיבל הסרטים של ונציה, בספטמבר 2020 בתחום המציאות המדומה.

== פרקים ==

* שמעון שוקרון: האחד שנשאר מאחור - בעקבות הופעת בולעני ענק וסגירתו של כביש 90 נסגר חוף עין גדי, ובין לילה הפך ביתו של שמעון שוקרון לאזור רפאים.
* רונית הלל: פלאים - רונית הלל עברה להתגורר בקיבוץ מצפה שלם שלמרגלות ים המלח כיוון שמצאה מזור ומרפא למכאוביה במימי הים ובריכות הגופרית.
* ג'קי ואורית בן זקן: מהמקום נמוך אפשר רק לעלות - אורית וג'קי בן זקן הקימו חברת שיט במימי ים המלח, חרף כל הקשיים ומצליח הזוג להנגיש את הים הנעלם לקהל הרחב. הזוג מקיים 'סיורי מודעות' שמטרתם יצירת מודעות לאסון האקולוגי בים המלח.

== קישורים חיצוניים ==

* [https://www.kan.org.il/program/?catid=1662 סקירת הסדרה] באתר כאן
* 

קטגוריה:תאגיד השידור הישראלי: תוכניות וסדרות רשת
קטגוריה:ים המלח
הקבינטים של ארצות הברית בממשלי גרובר קליבלנד

איור של הנשיא קליבלנד (לפנים משמאל) עם חברי הקבינט השני
שני קבינטים נשיאותיים כיהנו בממשלי הנשיא גרובר קליבלנד, במהלך שתי תקופות הכהונה הנשיאותיות הנפרדות שלו, בשנים 1885-1889 ו-1893-1897.

==הקבינט הראשון==
הקבינט הראשון של קליבלנד כיהן מה-4 במרץ 1885 ועד 4 במרץ 1889.

===הרכב הקבינט===
הקבינט כלל עד 1889 שבעה בעלי תפקידים, ובאותה שנה צורף אליו מזכיר החקלאות. בקבינט כיהנו עשרה גברים. ארבעה מהם מילאו את תפקידיהם במשך כל תקופת כהונת הקבינט.

===חברי הקבינט===
* מזכיר המדינה: תומאס בייארד (1885-1889)
* מזכיר האוצר: דניאל מנינג (1885-1887), צ'ארלס פרצ'יילד (1887-1889)
* מזכיר המלחמה: ויליאם אנדיקוט (1885-1889)
* התובע הכללי: אוגוסטוס היל גרלנד (1885-1889)
* המנהל הכללי של הדואר: ויליאם פרימן וילאס (1885-1888), דונלד דיקינסון (1888-1889)
* מזכיר הצי: ויליאם ויטני (1885-1889)
* מזכיר הפנים: לוציוס למאר (1885-1888), ויליאם פרימן וילאס (1888-1889)
* מזכיר החקלאות: נורמן ג'יי קולמן (1889)

==הקבינט השני==
הקבינט השני של קליבלנד כיהן מ-4 במרץ 1893 ועד 4 במרץ 1897.

===הרכב הקבינט===
הקבינט כלל שמונה בעלי תפקידים. כיהנו בהם 11 גברים. איש מהם לא היה חבר בקבינט הראשון של קליבלנד. ארבעה מהם מילאו את תפקידיהם במשך כל תקופת כהונת הקבינט.

===חברי הקבינט===
* מזכיר המדינה: וולטר גרשם (1893-1895), ריצ'רד אולני (1895-1897)
* מזכיר האוצר: ג'ון גריפין קרליסל (1893-1897)
* מזכיר המלחמה: דניאל לאמונט (1893-1897)
* התובע הכללי: ריצ'רד אולני (1893-1895), ג'דסון הרמון (1895-1897)
* המנהל הכללי של הדואר: וילסון ביסל (1893-1895), ויליאם ליין וילסון (1985-1897)
* מזכיר הצי: הילרי הרברט (1893-1897)
* מזכיר הפנים: מ. הוק סמית' (1893-1896), דייוויד פרנסיס (1896-1897)
* מזכיר החקלאות: ג'וליוס סטרלינג (1893-1897)

==הערות שוליים==

*
קליבלנד
כמאל חסן עלי

גנרל כמאל חסן עלי (בערבית: كمال حسن علي; 18 בספטמבר 1921 – 27 במרץ 1993) היה פוליטיקאי ואיש צבא מצרי.

== ביוגרפיה ==

עלי נולד בשכונת עאבדין בקהיר. אביו היה מהעיר אסיוט.

הוא למד לימודי רפואה אך לא סיים אותם והצטרף לאקדמיה הצבאית<ref></ref>. ב-1942 קיבל דרגת מהנדס קרבי ושירת כמפקד חבלנים וחיל חלוץ בצבא הבריטי במלחמת העולם השנייה. במהלך מלחמת האזרחים של צפון תימן פיקד על הכוחות הלוחמים המצריים ובשנת 1973 התמנה למפקד חיל השריון ולאחר מכן מפקד הכוחות המזוינים. במהלך מלחמת יום כיפור פיקד על האוגדה הצבאית ה-21. לאחר המלחמה קיבל לפיקודו את האזור הצבאי המרכזי במצרים ושימש בתפקיד עד 1975, אז התמנה לראש שירות המודיעין הכללי במצרים. ב-1978 מינה אותו סאדאת לתפקיד שר ההגנה, ובמסגרת תפקידו נטל חלק במשא ומתן הצבאי במסגרת חוזה השלום בין ישראל למצרים. בין השנים 1980–1984 היה סגן ראש הממשלה ושר החוץ, ובין 17 ביולי 1984 ל-4 בספטמבר 1985 כיהן כראש הממשלה<ref></ref>. לאחר פרישתו מהתפקיד עמד בראש בנק מצרים-המפרץ ועמד בראש המודיעין הכללי של מצרים בשנים 1986–1989.

במהלך ביקורו בישראל בפברואר 1980 נערך לעלי סיור בתעשייה האווירית, מתוך רצון ליצור אווירה של אמון הדדי ונורמליזציה בין מערכות הביטחון של שתי המדינות וכחלק מחיזוק חוזה השלום ביניהן<ref></ref>. באותו ביקור פגש עלי את יגאל אלון בביתו בקיבוץ גינוסר, והיה לפוליטיקאי הזר האחרון שהספיק לפגוש את אלון, שנפטר יום לאחר מכן בפתאומיות מדום לב.

== חייו האישיים ==
כמאל חסן עלי היה נשוי לאמאל חיירי ולזוג היו שלושה ילדים. הוא נפטר בקהיר ב-27 במרץ 1993 בגיל 71 ונקבר בהלוויה צבאית.

== ספריו ==
* קריירות של עידן (בערבית: مشاوير العمر): סודות ותעלומות מ-70 שנים בתולדות מצרים במלחמה, במודיעין ובפוליטיקה. ([https://www.noor-book.com/كتاب-مشاوير-العمر-pdf-1614089577 המקור בערבית להורדה])
* לוחמים ועושי-שלום: סיפור התגבשות השלום הישראלי-מצרי.

== קישורים חיצוניים ==

== הערות שוליים ==

קטגוריה:ראשי ממשלת מצרים
קטגוריה:שרי החוץ של מצרים
קטגוריה:שרי ההגנה של מצרים
קטגוריה:אנשי צבא מצרים במלחמת יום הכיפורים
קטגוריה:אנשי צבא מצרים
קטגוריה:פוליטיקאים מצרים
קטגוריה:ילידי 1921
קטגוריה:נפטרים ב-1993
Pearl (שיר)

Pearl (בעברית: פְּנִינָה) הוא שיר שהוקלט על ידי הזמרת-יוצרת האמריקאית קייטי פרי, מתוך אלבום האולפן השלישי שלה, Teenage Dream.<ref name=":1"></ref> השיר יצא לאור ב-24 באוגוסט 2010, על ידי חברת התקליטים קפיטול רקורדס, ביחד עם שאר שירי האלבום.<ref name=":1" />

== רקע וכתיבה ==
השיר נכתב על ידי קייטי פרי, גרג ולס וכריסטופר סטיוארט והופק על ידי גרג ולס גם כן. "Pearl" הוא שיר העוסק באישה שאפשרה לגבר להפיל אותה ולמנוע ממנה להגיע ליעדיה.<ref name=":2"></ref> לקראת הסוף, פרי שרה שהיא עצמה אפשרה לגבר לשלוט בה, אך בסופו של דבר התעוררה והחזירה לעצמה את השליטה בחייה.<ref name=":2" /> היא מעודדת את האישה לעשות את אותו הדבר.<ref name=":2" />

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-18 מיליון השמעות.<ref name=":1" />

== משמעות ואזכורים ==
השיר עוסק באישה שאפשרה לגבר לשלוט בחייה, תוך שפרי משתמשת בדימויים ומטפורות כדוגמת "היא פירמידה אבל עימו היא פשוט גרגיר חול", "היא הייתה הוריקן; אבל עכשיו היא פשוט משב רוח" ו"אבל הוא מפחד מהאור שנמצא בתוכה אז הוא שומר אותה בחושך".<ref name=":2" /> כל אלה מבטאים את המהות של השיר, ומציגים את נוכח המצב ההרסני שאותה האישה שרויה בו.<ref name=":2" />

בנוסף לכך, מאזכרת פרי את ז'אן ד'ארק (שמילאה תפקיד מפתח בתהליך שחרור צרפת מהכיבוש האנגלי) ופסל החירות; שני סמלים פמיניסטיים ומעצימים.<ref name=":2" />

== וידאו קליפ ==
ב-21 בספטמבר 2010, חודש לאחר צאתו של Teenage Dream העלתה קייטי פרי לערוץ היוטיוב הרשמי שלה ריאיון בו דיברה על "Pearl" בלבד.<ref name=":0"></ref> במהלך הריאיון, היא הסבירה את המשמעות העומדת מאחורי השיר, תוך שפירטה מה היא עצמה מרגישה בנוגע אליו.<ref name=":0" /> כמו כן, טענה כי מדובר בשיר העוסק באהבה עצמית ומערכות יחסים.<ref name=":0" />

נכון למאי 2021, מונה הצפיות של הקליפ עומד על למעלה מ-450 אלף צפיות.<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|24 באוגוסט 2010
|תקליטור • הורדה דיגיטלית
|קפיטול
|style="text-align:center;"|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2010
קטגוריה:שירי קייטי פרי
קטגוריה:שירים באנגלית
קטגוריה:שירים שנכתבו על ידי קייטי פרי
קטגוריה:שירים על כאב לב
סרנסק (כדורגל)

סרנסק (ברוסית: ) היא קבוצת כדורגל רוסית מהעיר סרנסק, מורדוביה שמתמודדת בליגת הכדורגל המקצוענית, החל מעונת 2021/2022.

== היסטוריה ==
=== כמועדון חובבני ===
סרנסק הוקמה לראשונה בשנת 2017 כמועדון חובבני אך התקיימה שנה אחת בלבד והתמודדה באליפות העיר סרנסק במסגרת הליגה הרביעית.

=== בליגות המקצועניות ===
במאי 2021 ממשלת מורדוביה יזמה את הקמת המועדון מחדש כמועדון מקצועני והקבוצה נרשמה להשתתפות בליגה המקצוענית, השלישית בחשיבותה במבנה ליגות הכדורגל ברוסיה, כמחליפתה של מורדוביה סרנסק בתור הקבוצה העיקרית של רפובליקת מורדוביה. המועדון הוקם ביוזמת ממלא מקום ראש הרפובליקה של מורדוביה, ארטיום זדונוב שאמר כי הקבוצה תתבסס על משקיעים פרטיים ולא יוקצו לה כספים מתקציבה של מורדוביה. ירוסלב מוצ'אלוב מונה למאמן הראשי עם איגור לזרב כעוזרו. נשיא פדרציית הכדורגל של מורדוביה, אלכסנדר יגורוב, מונה למנכ"ל הקבוצה.

המועדון החדש שיחק את המשחק הרשמי הראשון שלו ב-14 ביולי 2021 במסגרת הגביע הרוסי וניצח את זניט פנזה בתוצאה 1:0. המשחק הראשון באליפות רוסיה היה במסגרת בית 3 בליגה הלאומית השנייה, כשהקבוצה שיחקה ב-18 ביולי עם קבוצת הנוער של "חימקי" וגם ניצחה בתוצאה 1:0. שני המשחקים נערכו במורדוביה ארנה ללא צופים בשל ההגבלות במסגרת המאבק במגפת הקורונה ברוסיה. הקבוצה התמודדה בשלב הבתים של הגביע הרוסי בכדורגל 2021/2022.

==סגל==
===מאמנים===
{|class="wikitable"
|- style="background:#efefef;"
! שם
! תקופה
|-
|ירוסלב מוצ'אלוב
|
|-
|}

==הישגים לפי עונה==
{|class="wikitable"
|- style="background:#efefef;"
! rowspan="2" | עונה
! colspan="9" | ליגה
! rowspan="2" | הגביע הרוסי
|-
! ליגה
! 
! 
! 
! 
! 
! 
! 
! 
|-
|align=center|2021/2022
|align=center|ליגת לאומית-2
|style="text-align:center; background:;"|2
|align=center|10
|align=center|7
|align=center|1
|align=center|2
|align=center|23
|align=center|10
|align=center|22
|align=center|1/32<ref>http://www.rsssf.com/tablesr/rus2022.html#3l</ref><ref>[http://www.rsssf.com/tablesr/ruschamp.html RSSSF]</ref><ref>[http://www.rsssf.com/tablesr/ruscuphist.html RSSSF]</ref>
|-
|}

==אצטדיון הקבוצה==

מאז הקמתה הקבוצה מארחת את משחקיה באצטדיון מורדוביה ארנה, אצטדיון כדורגל שנבנה לקראת מונדיאל 2018 שנערך ברוסיה. האצטדיון שנבנה כדי לארח כמה ממשחקי המונדיאל משמש כמגרשה הביתי של קבוצת סרנסק ומכיל 43,958 מושבים. האצטדיון נמצא בניהול ממשלת מורדוביה ובעבר נוהל על ידי חברת "Sport Engineering". הקבוצה מארחת את משחקיה במסגרת הגביע הרוסי בכדורגל והליגה הלאומית השנייה.

מתקן האימונים של הקבוצה ממוקם בבית הספר לספורט אולימפי של האתלטיקה בעיר סרנסק.

==צבעי הקבוצה==
{| border="1" cellspacing="0"
|-
| style="background:red;color:white;padding:2em" |אדום
| style="background:darkblue;color:white;padding:2em" |כחול
|}

==תארים==
;אליפות מורדוביה
* זכייה (1): 2017
;גביע מורדוביה
* זכייה (1): 2017
;הסופר קאפ של מורדוביה
* זכייה (1): 2017
*אליפות עבר הוולגה
* סגנות (1): 2017

==קישורים חיצוניים==
* 

* [https://www.2fnl.com/teams/10038/season-2021-2022/ סרנסק], באתר הליגה הרוסית השנייה בכדורגל
* [https://news.sportbox.ru/Vidy_sporta/Futbol/Saransk__Futbol_ סרנסק], באתר sportbox.ru
* [http://wildstat.ru/p/2905/club/RUS_FK_Saransk סרנסק], באתר wildstat.ru
* [https://www.transfermarkt.com/fk-saransk/startseite/verein/65682 סרנסק], באתר transfermarkt

==הערות שוליים==

קטגוריה:קבוצות כדורגל רוסיות
קטגוריה:קבוצות כדורגל שהוקמו ב-2021
קטגוריה:סרנסק: ספורט
רימאק נברה

רימאק נברה (בקרואטית: Rimac Nevera; נהגה: רימאץ נברה [rǐːmat͡s něʋeːra]) היא מכונית-על חשמלית במרכב קופה בעלת שני מקומות, שמיוצרת בייצור מוגבל (150 יחידות) על ידי רימאק אוטומובילי מיולי 2021. היא הוצגה ב-1 ביוני 2021<ref></ref>. בשנת 2018 הציגה רימאק את דגם הקונספט המקדים בשם רימאק C טו קונספט<ref></ref>. הנברה מחזיקה בתארים "שיא התאוצה למכונית בייצור סידרתי" ו"המכונית המהירה ביותר בעולם".
דגם הקונספט בארמון בלנהיים

== ייצור ==
דגם הקונספט
בתערוכת הרכב הבינלאומית של ז'נבה במרץ 2018 הציגה רימאק את דגם הקונספט<ref></ref>. הנעת הנברה קונספט לא שונה מדגם הייצור. דגם הייצור תוכנן להצגה בתערוכת הרכב הבינלאומית של ז'נבה בשנת 2020 אך עקב מחלת קוביד 19 (קורונה) התבטלה הצגתה והיא נחשפה ב-1 ביוני 2021. דגם הייצור מוצג בארמון בלנהיים משנת 2019 עוד לפני חשיפתו הרשמית ב-2021.

באפריל 2022 השלימה הנברה את מבחני החורף שלה והמשלוחים ללקוחות יחלו בחודשים הקרובים<ref></ref>.
מבט לפנים המכונית

== עיצוב ==
הנברה מעוצבת כמעט ללא שינויים מדגם הקונספט, אף על פי שהיא מכונית על היא מעוצבת גם בסגנון "GT" המשלבת "יוקרה וביצועים" יחד. פנים המכונית מציג מושבי עור בצבעי חום ושחור, וגם סיבי פחמן המיועדים להורדת המשקל, מסך מגע המשדר את מולטימדיה למכונית שמציגה גם את ביצועי הרכב ומאפשרת לנהג שליטה על המכונית דרך המסך, לוח מחוונים דיגיטלי.

== מפרט טכני ==
הנברה כוללת ארבעה מנועים חשמליים (אחד לכל גלגל) המספקים יחד <ref></ref> ומומנט מרבי של 240.6 קילוגרמים-מטר (קג"ם). היא מאיצה מ-0 ל-100 קילומטרים לשעה בתוך 1.85 שניות ומגיעה למהירות מרבית של 412 קילומטרים לשעה. סוללת ליתיום-יון בקיבולת 120 קילוואט שעה המספקת טווח נסיעה חשמלי של 456 קילומטרים.

== שיא מהירות ==
אף על פי שמהירותה עומדת על 412 קילומטרים לשעה, וישנן מכוניות שמגיעות ל-490.484 קילומטרים לשעה כדוגמת בוגאטי שירון סופר-ספורט 300+, היא נחשבת למכונית המהירה ביותר בעולם<ref></ref> מפני שהיא גומרת רבע מייל (כ-402 מטר) בזמן של 8.58 שניות<ref></ref>, הנתון המהיר ביותר כיום לרכב בייצור סדרתי. היא גם מחזיקת התואר "שיא התאוצה למכונית בייצור סידרתי" מפני שהיא מאיצה מ-0 ל-100 קילומטרים לשעה בתוך 1.85 שניות, נתון תאוצה שכרגע אין מכונית שעברה אותו, גם לא הפינינפארינה בטיסטה והאסטרמה פולמינאה, שנתון התאוצה שלהן עומד על 1.9 שניות.

למרות שהנברה נחשבת באופן רשמי המכונית המהירה ביותר בעולם, ישנה סברה כי קיימות מכוניות משופרות ברחבי העולם שמסוגלות לעבור את שיא התאוצה של הנברה, ואף להגיע למהירות גבוהה ממנה.

== ראו גם ==
* מכונית חשמלית
* פינינפארינה בטיסטה
*אסטרמה פולמינאה

== קישורים חיצוניים ==

* 

* [https://www.cartube.co.il/השיעמום-המוטורי-היומי/וידאו/צפו-רימאק-נבארה-משפילה-את-פרארי-sf90-סטרדלה צפו: רימאק נבארה משפילה את פרארי SF90 סטרדלה], באתר קארטיוב, 05 ביוני 2021
* [https://www.topgear.com/car-reviews/rimac/nevera רימאק נברה: סקירה 2021], באתר טופ גיר, 01 ביוני 2021

== הערות שוליים ==

קטגוריה:מכוניות על
קטגוריה:מכוניות קופה
קטגוריה:מכוניות קונספט
קטגוריה:מכוניות חשמליות
קטגוריה:דגמי מכוניות שהושקו ב-2021
נ
קטגוריה:כלי רכב המורכבים בקרואטיה
כאן חיים

כאן חיים היא סדרת רשת של כאן תאגיד השידור בבימויה של מתן דרורי, ובהגשתם של לוסי איוב ואלון יששכר. הסדרה סוקרת אחר שימור חיי הטבע בישראל, לדוגמה: היכחדותן של הלוטרות בישראל וחשיבותם של המסדרונות האקולוגיים.

כמו כן, הסדרה הוכנה בשיתוף פעולה עם החברה להגנת הטבע.

== פרקים ==

* למה כבר לא רואים צבים בטבע?: פרק זה עוקב אחר צבים בארץ ישראל והחי בבתה העשבונית, ומדוע היא נתפסת בציבור ובמוסדות התכנון כשטח חסר ערך ומקבלת יחס אדיש ומזלזל.

* למה מסדרונות אקולוגיים חשובים לצבאים בישראל?: פרק זה עוקב אחר הצבאים בארץ ישראל ואחר המסדרונות האקולוגיים. הפרק מסביר מדוע עד לפני שני עשורים הסתובבו פה עשרת אלפים צבאים והיום נותרו רק אלפים בודדים, ומדוע מספר כה רב של שמורות הטבע שהוקמו בשבילם ובשביל חיות אחרות לא מצליחות להגן עליהם מהכחדה. הוא מתאר את הפתרון הנחוץ - "המסדרון האקולוגי".
* לאן נעלמו הלוטרות ואיך עוזרים להן לעשות קאמבק?: פרק זה עוקב אחר היכחדותן של הלוטרות מארץ ישראל. הפרק מתאר כי בעבר היו פה המוני לוטרות, עם מסדרונות אקולוגיים שהפגישו בין הלוטרות של נהר הירדן ללוטרות מהים וסטטוס של "חיה מוגנת", ומדוע זה לא עזר. בנוסף, הפרק מתאר את הפתרון לבעיה.
* אם דג הלוקוס ייכחד - הלך עלינו: פרק עוקב אחר מצב שימורם של דגי הלוקוס בים התיכון בישראל.

== ראו גם ==
* סרטים וסדרות אודות החי בארץ ישראל

== קישורים חיצוניים ==

* [https://www.kan.org.il/program/?catid=1643 סקירת הסדרה] באתר כאן

קטגוריה:תאגיד השידור הישראלי: תוכניות וסדרות רשת
הכוחות הניידים של ונואטו

דגל הכוחות הניידים של ונואטו
הכחות הניידים של ונואטו (באנגלית: Vanuatu Mobile Force) או (VMF): הוא חיל קטן ונייד של 300 מתנדבים, אשר משמש כצבא למדינת ונואטו. הכוח הוקם בשנת 1980,<ref></ref> ומפקדו כיום הוא קולונל רובסון אייברו. המשימה העיקרית שלו היא לסייע למשטרת ונואטו וחימושו הוא נשק קל. עם זאת במקרה של התקפה על מדינת ונואטו, ה-VMF ישמש כקו ההגנה הראשון בלחימה. בשנת 1994 הוצבו לראשונה 50 חיילי VMF בפפואה גינאה החדשה, כמשימת שמירת שלום.

== ראו גם ==
* מדינות ללא צבא
* צבא

==קישורים חיצוניים==

==הערות שוליים==

קטגוריה:ונואטו
קטגוריה:צבאות מודרניים
המועצה העולמית לתיירות מקיימת

המועצה העולמית לתיירות מקיימת (באנגלית: Global Sustainable Tourism Council <ref></ref> (GSTC)) היא ארגון ללא מטרת רווח, הקובע ומוביל את הסטנדרטים לקיימות בתחום התיירות ברמה העולמית.

== תיאור ==
תפקיד המועצה מוכר על ידי מערכת האומות המאוחדות, בפרט על ידי ארגון התיירות העולמי (UNWTO) <ref></ref> ומומחי תיירות בת קיימא ברחבי העולם <ref></ref> .

ל- GSTC שתי קבוצות סטנדרטים, המכונות ביחד כקריטריונים של GSTC <ref></ref> ובאופן נפרד כקריטריונים של GSTC ליעדים (GSTC-D v2) <ref></ref> וקריטריונים של GSTC למלונות ומפעילי תיירות (GSTC-I) <ref></ref>

כמו תקנים אחרים, הקריטריונים של GSTC משמשים לחינוך והכשרה, פיתוח מדיניות, כקו מנחה למדידה, וכבסיס להתעדה והסמכה.

המועצה פועלת גם כגוף הסמכה<ref></ref>, באמצעותה סטנדרטים לתיירות בת קיימא יכולים לקבל דירוגים על בסיס עמידתם בקריטריונים ובסטנדרטים של GSTC.

== מטרת הארגון ==
מטרתו העיקרית של הארגון היא להגדיל את הידע והנוהגים בתיירות בת קיימא בקרב גורמים פרטיים וציבוריים. על מנת להשיג מטרה זו, הוגדרו כמה יעדים: פיתוח תקנים בינלאומיים, ביצוע ושיפור קיימות זו ביעדים, קידום גישה לשוק, הגדלת הידע ושיטות העבודה המומלצות ועזרה באימות תקני הקיימות. ה-GSTC מגדיר תיירות בת קיימא בכללותה, באמצעות ארבעה סעיפים: השפעות סביבתיות, אחריות חברתית, כדאיות כלכלית ותרבותית של קהילות היעד התיירותי וניהול תוכנית קיימות.

== היסטוריה ==
בשנת 2008 פרסמה השותפות למען קריטריוני התיירות העולמית בר קיימא את הקריטריונים למלונות ולמפעילי תיירות. בשנת 2010, ארגון זה והמועצה למנהלות תיירות בת קיימא התמזגו ויצרו את המועצה העולמית לתיירות מקיימת (GSTC). החברים המייסדים כוללים את ארגון התיירות העולמי של האו"ם (UNWTO) <ref></ref>, התוכנית הסביבתית של האו"ם (UNEP) <ref></ref>, הארגון הלא ממשלתי Rainforest Alliance וקרן האומות המאוחדות (United Nations Foundation).

==קישורים חיצוניים==
* 

== הערות שוליים ==

קטגוריה:ארגוני תקינה
קטגוריה:תיירות
קטגוריה:ארגונים להגנת הסביבה
טרי לוכלין

טרי לוכלין (באנגלית: Terrence James Laughlin; 25 במרץ 1951 – 20 באוקטובר 2017) היה מאמן שחייה אמריקאי, שהמציא שיטת אימון טוטאל אימרז'ן.
== ביוגרפיה ==
לוכלין נולד בברוקלין וגדל בלונג איילנד. לאחר סיום בית הספר הוא למד באוניברסית סאנט ג'ון בקווינס וסיים אותה עם תואר במדעי המדינה בשנת 1972.

עוד בגיל צעיר טרי לוכלין התאמן בשחייה. במהלך שנות ה-70 של המאה ה-20 הוא התחיל לאמן באקדמיה לצי השוכר ליד ניו יורק. במהלך אימון באקדמיה הוא תלמידיו זכו 24 פעמים באליפות ארצות הברית. בשנת 1989 הוא פרסם לראשונה שיטת אימון חדשה "טוטאל אימרז'ן" שיטה זו מיועדת בעיקר לשחיינים לא צעירים ושחייני טריאתלון. בשנת 1996 הוא פרסם את ספרו הראשון בנושא שנמכר ב-275 אלף עותקים. סרטון שהוא הכין ליוטיוב נצפה כ-2.8 מיליון פעמים (נכון ל-2022). שיטה שהוא המציא מנוצלת בכ-30 מדינות ברחבי העולם

בשנת 2015 הוא סיים משחה של כ-18 ק"מ קורסיקה - סרדיניה ב-4 שעות ו-31 דקות

טרי לוכלין נפטר מסרטן בשנת 2017.

== לקריאה נוספת ==
<div class="mw-content-ltr">
* Laughlin, Terry; John Delves (2004). Total Immersion: The Revolutionary Way To Swim Better, Faster, and Easier. Fireside. .
*Laughlin, Terry (2004). Triathlon Swimming Made Easy: The Total Immersion Way for Anyone to Master Open-Water Swimming. Total Immersion Inc. .
*Laughlin, Terry (2001). Swimming Made Easy: The Total Immersion Way for Any Swimmer to Achieve Fluency, Ease, and Speed in Any Stroke. Total Immersion Inc. .
</div>

== קישורים חיצוניים ==
* [https://www.youtube.com/watch?v=hC8ZZZhabp4 סרטון על שיטת אימון טוטאל אימרזן]

== הערות שוליים ==

קטגוריה:מאמני שחייה אמריקאים
קטגוריה:אמריקאים שנולדו ב-1951
קטגוריה:אמריקאים שנפטרו ב-2017
אתי אלישקוב

אתי אלישקוב (נולדה ב-5 ביולי 1977) היא אשת עסקים ישראלית, מייסדת ומנכ"לית ליברה חברה לביטוח.

== ביוגרפיה ==
אלישקוב גדלה בחולון, היא הצעירה מבין 5 אחים ובת להורים יוצאי עיראק ממשפחת מועלם. היא בעלת תואר בחשבונאות מהמכללה למינהל, כמצטיינת דקאן. עבדה בתחום הפיננסים עוד מלימודיה האקדמיים, באחד מסניפי בנק דיסקונט. לאחר סיום לימודי החשבונאות, החלה התמחות במשרד רואי החשבון ארנסט אנד יאנג, קוסט פורר גבאי את קסירר. ב-2006, בגיל 29, מונתה לסמנכ"ל הכספים של הכשרה חברה לביטוח, וב-2012 מונתה למנכ"לית החברה. עם סיום תפקידה ב"הכשרה", מונתה אלישקוב למנכ"לית איילון אחזקות. 

בדצמבר 2017 הקימה את ליברה חברה לביטוח. אלישקוב פעלה לגיוס ההון הראשוני הדרוש להקמת החברה ותחילת פעילותה, כאשר כ-50% ממנו השקיעה מהונה האישי ואת 50% הנותרים גייסה ממשקיעים שונים. אלישקוב היא בעלת השליטה בחברה ומחזיקה ב-46.8%, והיתרה בידי משקיעים נוספים, שכל אחד מהם מחזיק עד 5% לכל היותר.

== הוקרה ==
בשנת 2015 דורגה אלישקוב בדירוג הצעירים המבטיחים מתחת לגיל 40 (40 עד 40) של מגזין גלובס. ב-2018 היא דורגה במקום ה-33 בדירוג 100 המשפיעים של דה מרקר<ref>[https://www.themarker.com/markets/EXT-INTERACTIVE-1.6432057 המשפיעים של דה מרקר 2018]</ref>. ב-2019 דורגה במקום ה-26 בשנת בדירוג הנשים המשפיעות של פורבס ישראל<ref>[https://forbes.co.il/lists/2019powerwomen/אתי-אלישקוב/ הנשים המשפיעות של פורבס 2019]</ref>, וב-2020 במקום ה-19 באותו דירוג<ref>[https://forbes.co.il/lists/2020powerwomen/19-אתי-אלישקוב/ הנשים המשפיעות של פורבס  2020]</ref>.

==חיים אישיים==

אלישקוב מתגוררת בחולון. נשואה ואם לשניים.

== קישורים חיצוניים ==
* [https://forbes.co.il/lists/2020powerwomen/19-אתי-אלישקוב/ אתי אלישקוב - פרופיל] ברשימת המשפיעים של פורבס ישראל 2020
* 

==הערות שוליים==

קטגוריה:חולון: אישים
קטגוריה:בוגרות המסלול האקדמי המכללה למינהל
קטגוריה:בוגרי המסלול האקדמי המכללה למינהל
קטגוריה:מנכ"ליות ישראליות
קטגוריה:מנכ"לים ישראלים
קטגוריה:יזמות ישראליות
קטגוריה:יזמים ישראלים
קטגוריה:ישראליות שנולדו ב-1977
קטגוריה:ישראלים שנולדו ב-1977
דליה קורח שגב

דליה קורח שגב (23 בינואר 1946 – 29 בנובמבר 2011) הייתה מורה וסופרת ישראלית.

== ביוגרפיה ==
קורח שגב נולדה לחוה ופסח ויינברג.

בזמן לימודיה בתיכון פגשה את אלחנן קורח, שהפך לבעלה. אלחנן נהרג במלחמת יום הכיפורים ברמת הגולן, כשספג פגיעה ישירה בצריח טנק בקרב הפריצה למובלעת הסורית. על סיפור אהבתם כתבה קורח שגב בספרה "סיפור על אור ועל חושך"<ref></ref><ref></ref>. בספר כלולים מכתבים רבים, שכתב אלחנן לרעייתו בשנות היכרותם וחייהם המשותפים<ref></ref>.

קורח שגב הייתה מורה ומחנכת. "דליה הייתה מחנכת נערצת, שגם כתבה ספרי לימוד בתנ"ך, בלשון, בהבעה ובחיבור. בזכות שיטת הלימוד שפיתחה למדו דורות של תלמידות ותלמידים עברית בקלות ובהנאה רבה. היא גם הייתה סופרת של ספרי ילדים רבים", סיפרה אודותיה מרב מיכאלי, שהייתה תלמידתה.

בשנותיה האחרונות חלתה בסרטן. היא נטמנה בבית העלמין במושב רינתיה<ref></ref>.

== ספריה ==
* עשר תחנות: מקראה ונושאים מעובדים בעברית לכיתות יסוד, 1983, הוצאת יסוד
* עשר תחנות ועוד תחנה, 1988, הוצאת יסוד
* להיות גדולים, 1991, הוצאת מודן
* כלב מי שלא אוהב, 1994, הוצאת מעריב
* חוויה לכיתות היסוד : לפיתוח ההבנה, החשיבה, ההבעה והיצירתיות, 1994, הוצאת רכס
* לקראת שלום, 1994, הוצאת מודן
* אוריינות: חוברת מעשית, 1998, הוצאת מודן
* הזבוב העצוב, 1999, הוצאת קוראים
* תהלוכה של ילדים, 1999, הוצאת קוראים
* מה מצאה התרנגולת?, 1999, הוצאת קוראים
* מתנה קטנה, 1999, הוצאת קוראים
* הפתעה של פסח, הוצאת קוראים
* על קצה הלשון המחודש : מיומנויות לשון ותקשורת, 2000, הוצאת מודן
* חלזון עם שמשיה ורודה, 2001, הוצאת מודן
* כתיב לכל עט, 2001, הוצאת מודן
* יש לי מושג - מבחר מושגים: עם ישראל - מדינת ישראל, 2002, הוצאת קוראים
* מתחילים ב-א - הקניה שיטתית של יסודות הקריאה, 2003, הוצאת מודן
* שרים ואוהבים בשירים ישראלים, 2004, הוצאת מודן
* מסע הפלא - איי גלאפגוס, 2006, הוצאת מודן
* מסע הפלא - חיות בר, 2006, הוצאת מודן
* מסע הפלא - תאילנד, 2006, הוצאת מודן
* מסע הפלא - הולנד, 2008, הוצאת מודן
* אלף-בית - לומדים אותיות לפי הסדר, 2010, הוצאת מודן
* חוה מהבית הגדול, 2011, הוצאת מודן
* סיפור-לי - ילדים אופים עוגה, הוצאת מודן
* סיפור-לי - הנעל הישנה, הוצאת מודן
* סיפור-לי - סיפור על ניב וטרקטורון, הוצאת מודן,
* פשוט - בלי אלימות, הוצאת מודן

==קישורים חיצוניים==

== הערות שוליים ==

קטגוריה:סופרות ישראליות
קטגוריה:סופרות ילדים ונוער ישראליות
קטגוריה:נשות חינוך ישראליות
קטגוריה:מורות בישראל
קטגוריה:מחברות ספרי עיון ישראליות
קטגוריה:מחברי ספרי עיון ישראלים
קטגוריה:אנשי חינוך ישראלים
קטגוריה:מורים בישראל
קטגוריה:סופרים ישראלים
קטגוריה:סופרי ילדים ונוער ישראלים
קטגוריה:סופרות כותבות עברית
קטגוריה:סופרים כותבי עברית
קטגוריה:אלמנות צה"ל
קטגוריה:ישראליות שנפטרו מסרטן
קטגוריה:ישראלים שנפטרו מסרטן
קטגוריה:ישראליות שנולדו ב-1946
קטגוריה:ישראלים שנולדו ב-1946
קטגוריה:ישראליות שנפטרו ב-2011
קטגוריה:ישראלים שנפטרו ב-2011
רוח הגולן

רוח הגולן היא עמותה ישראלית, אשר נוסדה בשנת 1983 המפעילה כמספר מוסדות חינוך (כשרובם ממוקמים ברמת הגולן). בשנת 2019 תקציב העמותה עמד על כ-129,559,000 ש״ח ועבדו בה כ-754 איש<ref></ref>. משרדי העמותה ממוקמים במושב חיספין שבדרום הגולן. יושב ראש ״רוח הגולן״ הוא הרב יגאל אריאל והמנכ"ל גבריאל חמו.

== מוסדות העמותה ==
* ישיבת ההסדר ״אורות שאול״ - ממוקמת בתל אביב ובראשה עומדים הרבנים תמיר גרנות ויובל שרלו.
* הישיבה התיכונית ״חיספין״ - הוקמה ב-1982 ולומדים בה כ-400 תלמידים.
* תוכנית ״אדיר במרום״ - מכינה קדם צבאית ומכללה טכנולוגית להנדסאים. התכנית אורכת כשנתיים ומשלבת לימודים תורניים וטכנולוגיים. חלק. מן הקורסים מתקיימים בתמיכת אוניברסיטת אריאל בשומרון. ישנם שיתופי פעולה גם עם משרד החינוך, חיל האוויר, חיל הים וחיל התקשוב.
* כפר הנוער ״איילת השחר״ - ממוקם במושב יונתן ומיועד לבנות בכיתות ט'-יב'. בכפר לומדות כ-100 נערות הלומדות לתעודת בגרות מלאה.
* מדרשת הגולן - מרכז טיולים והדרכות שהוקם ב-1986 בסמוך לחיספין. במדרשה פועל מרכז הארחה המכיל כ-100 חדרים.
* הישיבה התיכונית ״תמ"ר" (ראשי תיבות של 'תורה, מדע, רמה') - ישיבה מדעית טכנולוגית הממוקמת במושב נטור ומונה כ-200 תלמידים.
* ישיבה תיכונית ״אלוני הבשן״ - ממוקמת בסמוך לרכס בשנית ולומדים בה כ-80 תלמידים.
* הישיבה התיכונית ״רגבים גולן״ - תוכנית רגבים משלבת עבודה חקלאית בשעות הבוקר עם לימודים לבגרות מלאה בשעות אחר הצהרים.
* ישיבה תיכונית ״רגבים בעמק״ - הוקמה בשנת התש"ע (2009) ושוכנת בטירת צבי בעמק בית שאן.
* ישיבת "רגבים כנרת" - ממוקמת בקיבוץ בית זרע, הוקמה בשנת תשפ"א
* ישיבת ״רגבים בנגב״ - ממוקמת בבני נצרים שבנגב המערבי.
* אולפנת ״רגבים בגולן״ - ממוקמת במושב רמת מגשימים.
* ישיבת ״רגבים בנימין״ - ישיבה תיכונית חקלאית במצפה דני שבמועצה אזורית מטה בנימין. הוקמה בשנת תשע"ט.
* בית מדרש "ברקאי" - הוקם בשנת 2012 על מנת לשלב לשלב לימודי קודש ולימודי טכנולוגיה לצעירים חרדים.
* אולפנת ״רגבים גוש עציון״ - ממוקמת בקיבוץ כפר עציון.

== קישורים חיצוניים ==
* 
* 

== הערות שוליים ==

קטגוריה:רמת הגולן: חינוך
קטגוריה:ציונות דתית: חינוך
קטגוריה:רשתות בתי ספר בישראל
יעקב מלכוב

יעקב ישראל מלכּוב (1875 בערך – 28 במרץ 1931) היה חסיד חב"ד, פובליציסט, בעל בית מלון ביפו, חבר ועד קהילת יהודי יפו ותל אביב.

==ביוגרפיה==
יעקב מלכוב נולד בשנת 1875 בערך בהומל שבמחוז מוהילב ברוסיה הלבנה. למד בישיבת פוצ'פ אצל הרב השל נטע גנסין. בשנת ה'תרמ"ה עלה לארץ ישראל, והתגורר תחילה בירושלים, וממנה עבר ליפו ועסק בהוראה.

במרץ 1906 פתח אכסניה ומסעדה בשכונת נווה שלום ביפו. מסעדה זו מתוארת ברומן "תמול שלשום" מאת ש"י עגנון. בינואר 1911 העתיק את מקומם של האכסניה והמסעדה לבית קנדינוף ביפו. שימש גם כנציג העיתון "חבצלת" ביפו, ופרסם בו ידיעות ומאמרי דעה.

מלכוב היה ידידו ומעריצו של יוסף חיים ברנר, אך במאורע ברנר יצא נגד גישתו של ברנר. לאחר הירצחו של ברנר פרסם מלכוב חוברת "לאחר מטתו של ברנר", שבראשה כתב (על פי ): .

בינואר 1915 הוגלה עם משפחתו, במסגרת גירוש יפו, לאלכסנדריה שבמצרים. את זכרונותיו מתקופה זו פרסם בחוברת "ממצרים ועד הנה". עבד שם בבית-הספר החרדי שייסד אלעזר משה סלוצקין. בסיום מלחמת העולם הראשונה חזר לתל אביב, והפעיל את מלונו בשדרות רוטשילד. את דעותיו, שבהן ביקורת על ענייני היישוב, המשיך לפרסם בחוברות שהוציא לאור. פרסם גם חוברות היתוליות, כגון "קרובץ לפורים".

בשנת 1920 נבחר לוועד קהילת יהודי יפו ותל אביב.

בשנת 1926 נסע לביקור אצל בתו בפילדלפיה, וב-1930 חזר לארץ ישראל ועבר למושב הזקנים הכללי המאוחד בירושלים.

נפטר בי' בניסן תרצ"א, 28 במרץ 1931, והובא לקבורה בחלקת חסידי חב"ד בבית הקברות היהודי בהר הזיתים.

ש"י עגנון הזכיר את מלכוב באחדים מסיפוריו: "תשרי", שאותו עיבד לסיפור "גבעת החול", ו"תמול שלשום", וכן בזכרונותיו על ברנר. ב"תמול שלשום" מתאר עגנון את מלכוב:

==קישורים חיצוניים==
* 
* , , 
* 
* 
* אלחנן ריינר, [https://www.youtube.com/watch?v=MBLcCCDrCOY&ab_channel=BeitAgnonביתעגנוןבירושלים מפגש ביפו עם ברנר, מלכוב ויצחק קומר], בערוץ יוטיוב של בית עגנון, 19 במאי 2021
* 
* 

==הערות שוליים==

קטגוריה:עיתונאים כותבי עברית
קטגוריה:פובליציסטים כותבי עברית
קטגוריה:יהודים הקבורים בהר הזיתים: חלקת חב"ד
קטגוריה:חסידי חב"ד
קטגוריה:ארץ-ישראלים שנולדו ב-1875
קטגוריה:ארץ-ישראלים שנפטרו ב-1931
קטגוריה:אנשי העלייה הראשונה
קטגוריה:מגורשי יפו 1914
האפ קאזאק

האפ קאזאק הוא אלבום סולו מספר 13 של הזמר-יוצר החסידי אברהם פריד. האלבום יצא ב-1996 בחברת גל פז והוא מורכב מ-12 ניגוני חב"ד.

==על האלבום==
האלבום יצא בשנת תשנ"ו והיה האלבום הראשון של ניגוני חב"ד של אברהם פריד. הוא כולל 12 ניגונים בהם "אלי אתה", "צמאה לך נפשי" ועוד. רוב השירים באלבום יצאו במשך השנים בגרסאות כיסוי והפכו לניגונים מפורסמים. האלבום נקרא על שם הניגון השלישי באלבום, "האפ קאזאק", המיוחס לרב אריה לייב משפולי. בשמחת תורה ובשביעי של פסח נוהגים לנגן אותו בחסידות חב"ד.

== רשימת השמעה ==

==קישורים חיצוניים==

* 

קטגוריה:אלבומי אברהם פריד
קטגוריה:אלבומי 1996
קטגוריה:אלבומים בעברית
קטגוריה:אלבומים חסידיים
קטגוריה:אלבומי ניגוני חב"ד
מיכל הרצוג

נשיא המדינה יצחק הרצוג באבו דאבי, לבושה בפריט לבוש מסורתי, ינואר 2022.]]
מיכל הרצוג (נולדה ב-15 במאי 1961) היא עורכת דין ישראלית ורעיית נשיא מדינת ישראל יצחק הרצוג.

== ביוגרפיה ==
הרצוג היא בתם היחידה של צביה לבית ברין, מורה ילידת עפולה, ושאול אפק, לוחם פלמ"ח ואלוף-משנה בצה"ל, יליד קיבוץ עין חרוד. דודה היה תת-אלוף ארלוזור לב, שנהרג במלחמת יום הכיפורים. בן-דודה מצד אביה הוא שרון אפק, המשנה ליועצת המשפטית לממשלה הממונה על מערך הייעוץ והחקיקה במשרד המשפטים.

הרצוג גדלה בתל אביב ובשכונת נווה רום ברמת השרון. בצה"ל שירתה בחיל המודיעין, שם הכירה את בעלה לעתיד, יצחק הרצוג, והם נישאו באוגוסט 1985. הם הורים לשלושה בנים, והתגוררו בשכונת צהלה בתל אביב עד מעברם למשכן הנשיא בירושלים.

בשנת 1986 סיימה את לימודי המשפטים באוניברסיטת תל אביב וב-1988 קיבלה רישיון מלשכת עורכי הדין. היא התקבלה לעבודה במשרד עורכי הדין של אורי סלונים, והשתתפה בין היתר בייצוגם של "האופנובנק" רוני ליבוביץ', של ראש אגף האבטחה בשב"כ בפני ועדת שמגר שהוקמה לאחר רצח רבין, ושל בנק לאומי במשפט הבנקאים ב-1993 בעקבות משבר מניות הבנקים.

לאחר שעבדה במשרדו של סלונים במשך כעשור, פנתה הרצוג לתחום הנדבנות והפילנתרופיה. בין היתר שימשה כיושבת ראש קרן וואהל בישראל, מנהלת הפרויקטים בקרן הצדקה של איש העסקים מארק ריץ', וכיהנה בוועד המנהל של "מעלה", ארגון הפועל לקידום נושאים של אחריות תאגידית ולפיתוח הסטנדרטים של ניהול אחראי בישראל. כיהנה כדירקטורית בחברת "פולאר השקעות" וכדירקטורית חיצונית בחברת "פרידנזון שירותים לוגיסטיים".

בשנת 2010 יזמה את הקמתו של ארגון בוגרים של הפקולטה למשפטים של אוניברסיטת תל אביב, ועמדה בראשו עד 2014, אז הוחלפה על ידי צבי האוזר.

==קישורים חיצוניים==

* 

==הערות שוליים==

קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:בני זוג של נשיאי מדינת ישראל
קטגוריה:בני זוג של שרי ממשלת ישראל
קטגוריה:בנות זוג של שרי ממשלת ישראל
קטגוריה:בני זוג של חברי הכנסת
קטגוריה:משפטניות ישראליות
קטגוריה:משפטנים ישראלים
קטגוריה:עורכות דין ישראליות
קטגוריה:עורכי דין ישראלים
קטגוריה:דירקטוריות ישראליות
קטגוריה:דירקטורים ישראלים
קטגוריה:חיילות אגף המודיעין
קטגוריה:חיילי אגף המודיעין
מיכל
קטגוריה:משפחת אפק
קטגוריה:צהלה: אישים
קטגוריה:ישראליות שנולדו ב-1961
קטגוריה:ישראלים שנולדו ב-1961
ניגון הבעש"ט

ניגון הבעש"ט הוא אלבום סולו מספר 15 של הזמר-יוצר החסידי אברהם פריד. האלבום יצא ב-1998 בחברת גל פז והוא מורכב מ-12 ניגוני חב"ד.

==על האלבום==
האלבום יצא בישראל בשנת תשנ"ט והיה האלבום השני של ניגוני חב"ד של אברהם פריד. הוא כולל 12 ניגונים בהם "ימין ה' רוממה", "צמאה" ועוד. רוב השירים באלבום יצאו במשך השנים בגרסאות כיסוי והפכו לניגונים מפורסמים. האלבום נקרא על שם הניגון השלישי באלבום, "ניגון הבעל שם טוב", המיוחס לרבי ישראל הבעל שם טוב.

== רשימת השמעה ==

==קישורים חיצוניים==
* 

קטגוריה:אלבומי ניגוני חב"ד
קטגוריה:אלבומי אברהם פריד
עונת 1970/1971 בליגת העל ההולנדית

עונת 1970/1971 הייתה העונה ה-15 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פיינורד באליפות הליגה. הארלם וא.ז 67 ירדו לליגת המשנה.

==מבנה==
על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו פולנדם ואקסלסיור רוטרדם שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות שסיימו במקומות 17 ו-18 ירדו לליגת המשנה.

===טבלת הליגה===
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.||פיינורד
 ||34||26||5||3||82||25||57||57||העפלה לגביע אירופה לאלופות
|-bgcolor=#DBF3BB
|2.||אייאקס
 ||34||24||5||5||90||20||70||53||העפלה לגביע אירופה לאלופות עקב זכייה בגביע אירופה לאלופות 
|-bgcolor=#09DWAf
|3.||ADO דאן האג
 ||34||21||8||5||62||27||35||50||rowspan=2 align=right|העפלה לגביע אופ"א 
|-bgcolor=#09DWAf
|4.||פ.ס.וו. איינדהובן
 ||34||21||7||6||73||25||48||49
|-
|5.||פ.צ. טוונטה
 ||34||19||10||5||48||18||30||41||
|-bgcolor=#08beef
|6.||ספרטה רוטרדם
 ||34||16||13||5||54||34||20||45||מחזיקת הגביע ההולנדי העפלה גביע אירופה למחזיקות גביע
|-
| 7.||גו אהד איגלס
 ||34||15||8||11||49||43||6||38||
|-
| 8.||ניימכן
 ||34||12||10||12||43||36||7||34||
|-
| 9.||פ.צ אוטרכט
 ||34||13||7||14||46||64||18-||33||
|-
| 10.||פולנדם
 ||34||9||10||15||34||48||14-||28||
|-
| 11.||טלסטאר ספורטקלאב
 ||34||9||9||16||32||46||14-||27||
|-
|12.||DWS אמסטרדם
 ||34||5||17||12||26||54||28-||27||
|-
| 13.||מ.ו.ו מאסטריכט
 ||34||8||10||16||28||42||14-||26||
|-
| 14.||נאק ברדה
 ||34||7||10||17||40||61||21-||24||
|-
| 15.||סכוונינגן הולנד ספורט
 ||34||5||14||15||34||60||26-||24||
|-
| 16.||אקסלסיור רוטרדם
 ||34||5||10||19||22||66||44-||20||
|-style="background:#FF8888
| 17.||א.ז 67
 ||34||3||9||22||35||76|| 52-||15|| rowspan=2 align=right|ירידה לליגת המשנה
|-style="background:#FF8888
| 18.||הארלם
 ||34||1||12||21||22||64|| 42-||14
|}

קטגוריה:עונות בליגת העל ההולנדית
קטגוריה:תחרויות כדורגל ב-1970
קטגוריה:תחרויות כדורגל ב-1971
קטגוריה:1970 בהולנד
קטגוריה:1971 בהולנד
ג'יימס איבס

ג'יימס מריט איבס (באנגלית: James Merritt Ives; 5 במרץ 1824 – 3 בינואר 1895) היה ליתוגרף ואיש עסקים אמריקאי. הוא פיקח על הצד העסקי והפיננסי של חברת הדפוס "קורייר ואיבס" אותו ניהל יחד עם שותפו העסקי, נתנאל קורייר.

== ביוגרפיה ==
איבס נולד ב-5 במרץ 1824 בעיר ניו יורק. אביו עבד כמפקח על בית החולים בעיר ניו יורק. הוא היה אמן אוטודידקט, שהשכלתו לאמנות כללה ביקורים בגלריות לאמנות ובספריית אסטור. אף שהלך לעבוד בגיל 12, הוא המשיך את לימודי האמנות בכוחות עצמו.

ב-24 ביוני 1846 התחתן עם קרוליין קלארק (1827–1896). לזוג נולדו שישה ילדים, שני בנים וארבע בנות. קרוליין הייתה גיסתו של אחיו של נתנאל קורייר, צ'ארלס קורייר. צ'ארלס המליץ על איבס לנתנאל, ששכר אותו כמנהל חשבונות בשנת 1852 עבור חברת הדפוס האמנותי והליתוגרפיה שלו.

עד מהרה התברר כי כישרונו של איבס כאמן והידע האמנותי העניק לו תובנה חשובה לגבי מה שהציבור רוצה, וכישוריו בעסקים ובשיווק תרמו משמעותית לצמיחת החברה. איבס סייע בשיפור ומודרניזציה של שיטות הנהלת החשבונות של קורייר, ארגן מחדש את המלאי וייעל את שיטות הייצור. בשנת 1857 הציע קורייר לאיבס שותפות מלאה בחברה, המכונה "קורייר ואיבס", והפכה את איבס למנהל הכללי. בתפקידו החדש אייבס עזר לקרייר לראיין אמנים ובעלי מלאכה פוטנציאליים, ולבחור תמונות שהמשרד יפרסם. זה היה איבס שעודד הפקה של תמונות אידיאליות של החיים באמריקה בתקופה שהמעמד הבינוני גדל, והביקוש למוצרי הדפוס גדל מאוד.

חברת "קורייר ואיבס" הייתה ידועה בזכות הדפסי האמנות הפופולריים ביותר כמו סצינות חורף, נופים, אירועי ספורט, ספינות ואייקונים של חיי המאה ה-19. הדפסים אלה עדיין מבוקשים מאוד על ידי אספנים בהווה.

איבס עבד במשך ארבעים שנה בחברה עד מותו בריי, ניו יורק בשנת 1895.

הוא קבור בבית העלמין גרין ווד, ניו יורק.

לאחר מותו של איבס המשיכו בניו ובניו של קורייר לנהל את המשרד עד לסגירתו בשנת 1907.

== קישורים חיצוניים ==

* 
== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ציירים אמריקאים
קטגוריה:אנשי עסקים אמריקאים
קטגוריה:אמריקאים שנולדו ב-1824
קטגוריה:אמריקאים שנפטרו ב-1895
R U Mine?

R U Mine? (בעברית: האם את שלי?) הוא שיר של להקת האינדי רוק האנגלית ארקטיק מאנקיז. השיר יצא להורדה דיגיטלית בבריטניה ב-27 בפברואר 2012, ונשלח פיזית לחנויות התקליטים ב-21 באפריל 2012 במהדורה מוגבלת של תקליט ויניל 7, בצירוף השיר החדש, "Electricity". המהדורה כללה 1,750 עותקים בלבד שנשלחו לחנויות. השיר נכתב על ידי סולן הלהקה, אלכס טרנר.

השיר נחת במקום ה-23 במצעד הסינגלים הבריטי, והפך לסינגל המצליח ביותר של הלהקה במצעד, מאז "Crying Lightning", שהגיע למקום ה-12 ביולי 2009. אף על פי שיצא במקור כסינגל עצמאי, השיר נכלל מאוחר יותר כסינגל המוביל של אלבום האולפן החמישי של הלהקה, AM, בגרסה מעט שונה. מאוחר יותר, הוסמך השיר לתואר פלטינה בבריטניה, מה שהפך אותו לאחד השירים הנמכרים ביותר של ארקטיק מאנקיז.

השיר נכלל במשחקי הווידאו "Forza Horizon"<ref></ref> ו-"Rocksmith 2014".<ref></ref> כמו כן, נכנס השיר גם למשחק הווידאו "גיטר הירו לייב", והיה זמין להורדה במשחק המוזיקלי "Rock Band 3" החל מה-13 בינואר 2015.

== רקע ופרסום ==
סולן הלהקה וכותב השיר, אלכס טרנר, אמר כי הלהקה שאבה השראה ממערכות היחסים האחרונות שלהם, ואמר, "יש בשיר מספר התייחסויות ורפרנסים שאפשר לזהות - השיר "Some Velvet Morning", וטרייסי איילנד. הקטע המסוים הזה הוא כמו מה שליל וויין ודרייק עושים. [ ...] אני אוהב את הדבר הזה שהם עושים כשהם מדברים על משהו לאחור, אבל אז אומרים מה זה באמת בשורה הבאה. [...] אז אני אומר, 'I'm a puppet on a string' (אני בובה על חוט), רגע לפני שהזכרנו את טרייסי איילנד. על זה מדובר - חוסר ודאות".<ref></ref>

את הריף המרכזי של השיר כתב הבסיסט ניק אומאלי, בזמן שהלהקה הקליטה את הבי-סייד "Evil Twin".<ref>ריאיון עם מאט הלדרס</ref>

== ביקורות ==
מגזין המוזיקה NME דירג את השיר במקום ה-49 במצעד 100 השירים הגדולים של שנות ה-10.<ref></ref>

== וידאו קליפ ==
הווידאו קליפ הנלווה לשיר עלה ליוטיוב ב-27 בפברואר 2012, באורך כולל של 3 דקות ו-44 שניות, ומככב בו המוזיקאי וגיטריסט סקס פיסטולס לשעבר, סטיב ג'ונס. בשנת 2013, זכה הקליפ בפרס NME לקליפ הטוב ביותר.<ref name="NME Award"></ref>

מתופף הלהקה, מאט הלדרס, שהגה את הרעיון לקליפ, חשף כי הקליפ בוים על ידי פוקוס קריפס, ש'נתנו [ללהקה] מצלמה ואמרו לנו לצלם'.

הקליפ השני של השיר עלה ליוטיוב ב-29 במרץ 2012, בעקבות ההופעה החיה של הלהקה במקסיקו סיטי יום קודם לכן. בקליפ מבצעת הלהקה את השיר בלייב, והוא מסתיים בתמונה של המיקרופון של טרנר עם שתי חזיות תלויות עליו.

== רשימת רצועות ==

== קרדיטים ==
==== ארקטיק מאנקיז ====
* אלכס טרנר - סולן, גיטרה מקצבית
* ג'יימי קוק - סולן, גיטרה מקצבית
* ניק אומלי - גיטרה בס, קולות רקע
* מאט הלדרס - תופים, קולות רקע

== מיקומי שיא ==

======

=== Electricity ===

== נתוני מכירות ==
{| class="wikitable sortable"
!מקום
!תארים
!מכירות
|-
! דנמרק (IFPI Denmark)
| זהב
| 45,000
|-
! איטליה (FIMI)
| זהב
| 15,000
|-
! בריטניה (BPI)
| פלטינה ×2
| 1,200,000
|}

== היסטוריית יציאות לאור ==
{|class="wikitable plainrowheaders"
|-
! אזור
! תאריך
! פורמט
! חברת תקליטים
|-
! scope="row"| הממלכה המאוחדת<ref></ref>
| 27 בפברואר 2012
| הורדה דיגיטלית
| rowspan="3"| דומינו
|-
! scope="row"| ארצות הברית<ref></ref>
| 12 במרץ 2012
| רדיו רוק מודרני
|-
! scope="row"| הממלכה המאוחדת<ref></ref>
| 21 באפריל 2012
| תקליט דאבל א-סייד ויניל
|}

==קישורים חיצוניים==

==הערות שוליים==

קטגוריה:שירי 2012
קטגוריה:סינגלים מ-2012
קטגוריה:שירי ארקטיק מאנקיז
קטגוריה:שירים באנגלית
קטגוריה:סינגלים בהוצאת דומינו רקורדינג קומפני
רדיו א-נאס

רדיו א-נאס או רדיו נאס (בערבית: راديو الناس) היא תחנת רדיו אזורי המשדרת מהעיר נצרת, החל מינואר 2020.

== היסטוריה ==
בשנת 2019, קבוצה בראשות איש העסקים הערבי-ישראלי זיאד עמרי, יו"ר הלא TV לשעבר, רכשה רישיון שידור. לעמרי 60% ממניות החברה, בהן הוא מחזיק באמצעות חברת הנדל"ן שלו. יתר המניות מחולקים בין סוזן מזאווי, מנכ"לית משרד הפרסום הנצרתי מזאווי פרסומאים; רמאח עוביד ובאסם סעב. מלבד בעלי המניות עצמם, בדירקטוריון החברה נמצא גם שאול מגנזי, לשעבר המשנה למנכ"ל רשת, המייצג אף הוא את עמרי.

לרדיו נאס שני תדרי שידור, שמכסים, כמו שידורי התחנה המתחרה א-שמס, את כל אזור הגליל, ודרומה עד המשולש.

התחנה ממוקמת בקומה השביעית של מלון רמדה אוליבייה נצרת בנוף הגליל.

ראש חטיבת החדשות בערוץ הוא מוחמד מג'אדלה. 

בין שדרניה הוותיקים: פוראת נסאר ושירין יונס. 

העיתונאי פיראס ח'טיב הוא מנכ"ל החברה.

לפי סקרים של לשכת הפרסום הממשלתית, רדיו א-נאס היא (נכון לתחילת שנות ה-20 של המאה ה-21) התחנה השלישית מבחינת אחוזי האזנה בקרב המגזר הערבי..

== ראו גם ==
* רדיו א-שמס
* ערוץ מוסאווא
* אל-ג'זירה

== קישורים חיצוניים ==

== הערות שוליים ==

קטגוריה:תחנות רדיו בערבית
קטגוריה:ישראל: תחנות רדיו
קטגוריה:תקשורת ערבית בישראל
א-נאס, רדיו
אך לאלוקים

אך לאלוקים הוא ניגון שזהות המלחין שלו אינה ידועה. פעם אחת ניגנו את הניגון אצל אדמו"ר הריי"צ מלובביץ' והוא התחבר לניגון, מאז היו מנגנים אותו במחיצתו מדי פעם במהלך התוועדויות.

==אודות הניגון==

מילות הניגון: 

בספר הניגונים נכתב על ניגון זה שתנועות הניגון משמש כעין גשר המעביר את האדם מהגשמיות שלו לאווירה מעולה וסביבה של קדושה. מתנועה לתנועה מתגבר הרגש, שגורם לכפור להפשיר ולחמם את הנשמה.

מאז תשכ"ג לכבוד יום הולדת של הרבי מלובביץ' היו שרים את הניגון מרכז חב"ד העולמי – 770, בהתוועדות י"א בשבט תשכ"ד ביקש הרבי מר' יהודה קרינסקי שיתחיל לנגן את הניגון.

בספר הניגונים מופיע כניגון ק' (100)

==עיבודים מוזיקליים==

ב-1960 הופיע הניגון באלבום "ניגוני חב"ד 1" של ניח"ח. ב־1996 הופיע הניגון באלבום "האפ קאזאק" של אברהם פריד, ב־2016 הופיע הניגון באלבום צמאה-3 בביצוע אביתר בנאי ובאלבום "פורים שמח" של יצחק מאיר בדואט עם מנדי ג'רופי, ב־2020 הופיע הניגון באלבום "לחיים טיש - חב"ד", באלבום "מי ארמיא" של פרחי חב"ד לונדון ועוד.

הניגון בוצע במהלך השנים גם על ידי אלי מרקוס, בני פרידמן, אהרלה סמט ביחד עם מהקהלת שירה, מוטי שטיינמץ ועוד.

==הערות שוליים==

קטגוריה:ניגוני חב"ד
חצי האי לינזלי

חצי האי לינזלי (באנגלית: Linsley Peninsula) הוא חצי אי רחב, מכוסה קרח, בצפון האי ת'רסטון, בארץ אלזוורת' שבאנטארקטיקה.

צורת חצי האי מלבנית.

חצי האי בולט לחלקו הדרומי של מפרצון מרפי - כך שהוא מחלק את המפרצון לשני מפרצונים, משני צדדיו של חצי האי.

== היסטוריה ==
=== גילוי ומיפוי חצי האי ===

חצי האי מופה לראשונה מהאוויר בהתבסס על תצלומי אוויר שצולמו על ידי צי ארצות הברית במהלך מבצע קפיצה לגובה, בעונת המחקר (הקיץ האנטארקטי) 1946–1947.

=== מקור השם ===

שמו של חצי האי ניתן לו על ידי הוועדה המייעצת לשמות אנטארקטיים.

חצי האי נקרא על שמו של לוטטנט קומנדר ריצ'רד ג'י. לינזלי (Richard G. Linsley), מצי ארצות הברית, שהיה טייס מטוס הרקולס LC-130, אשר שימש לטיסות תמיכה עבור משלחת החקר הגאולוגית של התוכנית האנטארקטית של ארצות הברית, אשר עבדה באי ת'רסטון בעונת המחקר (הקיץ האנטארקטי) 1968–1969.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:8873 חצי האי לינזלי] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=128082 חצי האי לינזלי] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=8485&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR חצי האי לינזלי] באתר הגאזט האנטארקטי המשווה SCAR של ממשלת אוסטרליה

== הערות שוליים ==

לינזלי
חינגה ליטבאק-סמילר

חינגה ליטבאק-סמילר (10 בספטמבר 1899 – 1 במרץ 1977) הייתה גננת<ref></ref>, מפיקת תיאטרון לילדים, משוררת, פזמונאית, מתרגמת וסופרת ישראלית.

== ביוגרפיה ==
נולדה בשנת 1899 לאליהו ליטבאק. שירתה ביחידת הנשים של הצבא הבריטי<ref></ref>.

עלתה לישראל בשנת 1919 ונישאה לשלמה סמילר. השניים התגוררו בשכונת הדר הכרמל בחיפה<ref></ref>.

לאחר עלייתה שירתה בלשכת הגיוס בחיפה וקראה לנשים להצטרף לצבא: "בואנה לעזרת הצבא שלהצלחתו אתן מתפללות ויהיה גם לכן חלק בניצחון כי יבוא"<ref></ref>

בשנת 1935 ייסדה בחיפה את התיאטרון לילדים "קטינא", שסיסמתו הייתה "על ידי הילדים - ולמענם". בתיאטרון שיחקו ילדים בני 8 ומעלה.

בשנת 1937 עברה לירושלים, יחד עם תיאטרון הילדים<ref></ref> ומשתתפיו הופיעו בעת גיוס המתנדבים ליחידות העבריות בזמן המלחמה, וכן בחגיגות אחד במאי וכן בחגיגות הבאת הביכורים בירושלים. הצגות התיאטרון כללו את "הנער השונא אילנות", "המלכה בשבי", "ליכלוכונית" ו-"ספר בראשית"<ref></ref>. סמילר פעלה רבות לעידוד חוגי דרמה לילדים ואף יזמה את הקמת "קרן צ'קוור" לטיפוח תרבות התיאטרון<ref></ref>.

בתה, רבקה אל-נתן, נישאה לפנחס ספיר<ref></ref>.

== יצירתה ==
=== ספרים ===
* מחזה לכל עת; אוסף מחזות מקוריים ומתורגמים לילדים, 1970, הוצאת עידית<ref></ref>

=== שירים ===
* אווירון (מוכר גם "רד אלינו אווירון" ו"לאווירון")<ref></ref> <ref></ref>- לחן: פניה וגמן שלונסקי - ביצעו יפה ירקוני, שרה פיינשטיין, חיה קורן, רנה שץ, נתן דטנר.
* גן שלנו - לחן: פניה וגמן שלונסקי - ביצעו: מרים אביגל, יפה ירקוני.
* פזמון לפורים<ref></ref> (מוכר גם כ"שיר המסכות") - לחן: מרק ורשבסקי - ביצוע מקהלת הדסים ודודו אלהרר.
* ברוזון קטן אחד מתנדנד מצד אל צד<ref></ref> - לחן: אליהו אלון.
* גול גול זה הצב שלי שהביאה לי אמי<ref></ref> - לחן: אליהו אלון.
* סביבון עשיתי בידי ושמחתי עד בלי די<ref></ref> - לחן: אליהו אלון.
* שיר הביכורים<ref></ref> - לחן: פניה וגמן שלונסקי.

=== תרגומים ===
* אסור<ref></ref> - מילים: ביירנה הנינג-ינסן, לחן: וינטרניץ חנן - ביצוע: שולמית לבנת.

=== הצגות תיאטרון ===
* הלול (1932)<ref name=":0"></ref>
* על שפת ים חיפה (1932)<ref name=":0" />
* בחנוכה עם משמר הגבול : מחזה בשתי מערכות (1950)<ref></ref>
* המלכה בשבי - אגדה בשלוש מערכות (יחד עם הלל אביחנן) (1959)<ref></ref>
* המעפיל הקטן (1959)<ref></ref>
* ספר בראשית (על פי ביאליק)<ref></ref>
* השפנים העליזים (1976)<ref name=":1"></ref>
* סוד האומן, או: בובות הפלא - מחזה בשתי מערכות (1960)<ref name=":1" />
* עדלידע, מש­חק בתוך משחק (1960)<ref></ref>
* נס פורים של יוסי : מחזה בדיחה בשתי מערכות (1960)<ref></ref>

==קישורים חיצוניים==

== הערות שוליים ==

קטגוריה:משוררות ישראליות
קטגוריה:פזמונאיות ישראליות
קטגוריה:משוררות כותבות עברית
קטגוריה:משוררי ילדים ישראלים
קטגוריה:מפיקות תיאטרון ישראליות
קטגוריה:מחזאיות ישראליות
קטגוריה:פזמונאים ישראלים
קטגוריה:פזמונאים כותבי עברית
קטגוריה:פזמונאיות כותבות עברית
קטגוריה:משוררים כותבי עברית
קטגוריה:מפיקי תיאטרון ישראלים
קטגוריה:מחזאים ישראלים
קטגוריה:משוררים ישראלים
קטגוריה:גננות ישראליות
קטגוריה:מתרגמות ישראליות
קטגוריה:מתרגמים ישראלים
קטגוריה:חיפה: אישים
קטגוריה:ירושלים: אישים
קטגוריה:יהודים בצבא הבריטי
קטגוריה:ישראליות שנולדו ב-1899
קטגוריה:ישראלים שנולדו ב-1899
קטגוריה:ישראליות שנפטרו ב-1977
קטגוריה:ישראלים שנפטרו ב-1977